પૂર્વ સી.એમ. નરેન્દ્ર મોદી ગુજરાતના સી.એમ. હતા ત્યારે સાંસદો અને મંત્રીઓ પર પણ તેમનો કડપ ભારે હતો. કેબિનેટનો એક પણ મંત્રી તેમની આગળ ચૂં કે ચા કરી શકતો નહોતો. હવે આપણે એ ઓરિજિનલ ન.મો. ગુમાવી બેઠા છીએ. ન.મો.એ જો ધાર્યું હોત તો જે તે સાંસદ કે મંત્રીને ખૂણામાં લઈ જઈને તેને સખ્ત શબ્દોમાં કહી શક્યા હોત કે તમને જે ખાતું આપ્યું છે તે અમે સમજી વિચારને આપ્યું છે. તેમાં કોઈ ફેરફારને અવકાશ નથી. તમને આ ખાતું ફાવતું ન હોય તો રાજીનામું આપી શકો છો. જો ન.મો. આટલું જ બોલ્યા હોત તો ‘મોદી...મોદી’ એવો શોર ચારેય દિશામાં ગંૂજ્યો હોત, અને બધા મોંમાં આંગળાં ઘાલી દેત. ભાજપની શિસ્તની વાહ વાહ થઈ જાત. મારા ગીધુકાકા કહે છે કે, કાલે ઊઠીને કદાચ સચિવાલયનો કોઈ પટાવાળો પણ સરકાર પર દાદાગીરી કરીને કહેશે કે મેં પણ સરકારમાં મન દઈને 40 વર્ષથી નોકરી કરી છે. મને ગમે તે ખાતાનો છેવટે રાજ્યકક્ષાનો મંત્રી બનાવી દો, ત્યાં પણ કેવી સેવાઓ આપું છું એ પણ જોજો તમે.